ZAPISNIK
15. sjednice Vijeća Mjesnog odbora „Kralj Zvonimir“
održane u srijedu, 24. kolovoza 2022. u prostorijama Mjesnog odbora, Ulica kralja Zvonimira 48 s početkom u 18 sati
 
Prisutni članovi Vijeća Mjesnog odbora „Kralj Zvonimir“: Sven Gale, Marija Krnić, Marija Mihaljević Nadramija, Neven Saks i Vesna Henigman
Predsjednica Marija Krnić konstatira da je na sjednici prisutno 5 članova Vijeća, čime su stečeni uvjeti za raspravu i pravovaljano odlučivanje. 
Zapisnik 14. sjednice daje se na raspravu te se prihvaća s 4 glasa. Vesna Henigman nije glasala jer nije bila prisutna na 14. Sjednici MO. 
Vijeće raspravlja o dnevnom redu te nakon rasprave jednoglasno donosi sljedeći:

DNEVNI RED
1. Ozelenjivanje
2. Prioriteti za plan komunalnih aktivnosti
3. Odluka o javnoj usluzi sakupljanja komunalnog otpada  u Gradu Zagrebu, primjena na      
    području Mjesnog odbora
4. Prijedlozi građanki i građana
5. Ostalo

Ad 1.  Ozelenjivanje.
Mjesnom odboru je iz ureda Gradonačelnika poslan upit da mapira područja Mjesnog odbora za koja smatra da ih treba ozeleniti s ciljem povećanja zelenila u Gradu Zagrebu. Nakon prikupljana potencijalnih lokacija preispitati će se mogućnost sadnje.
Marija Krnić za ozelenjivanje kao prioritet predlaže ulice Crvenog križa, Šubićevu, Nodilovu i Zvonimirovu koje su potpuno gole.
Neven Saks predlaže ozelenjivanje tramvajskih stajališta a Sven Gale uređenje zapuštenih zelenih otoka.
Ad 2.  Prioriteti za plan komunalnih aktivnosti.

Na prethodnim sjednicama raspravljalo se o prijedlozima da se u prioritete Mjesnog odbora za Plan komunalnih aktivnosti uvrsti postavljanje nekoliko klupa u Ulici Ljudevita Posavskog sa sjeverne strane do križanja s Ulicom Crvenog križa te sadnja 2 drveta u Širolinoj ulici (zapadni dio).
Marija Krnić također predlaže postavljanje uličnog namještaja, klupa, stola i stola za stolni 
tenis u parku u Fabkovićevoj  ulici koji se po njenom mišljenju ne koristi dovoljno jer nedostaje  sadržaja a kao prioritet predlaže uređenje kružnih tokova koji su bezlični.
Neven Saks predlaže ulični namještaj - stol i klupicu ispred Doma zdravlja u Vrbanićevoj.
Vijeće raspravlja o prijedlozima koje su iznijeli Marija Krnić i  Neven Saks te donosi Zaključak o  tome da se ove godine u prioritete Mjesnog odbora za Plan komunalnih aktivnosti uvrsti i uređenje kružnih tokova na području Mjesnog odbora Kralj Zvonimir i postavljanje uličnog namještaja – stola i klupice ispred Doma zdravlja u Vrbanićevoj ulici.
Ad 3.  Odluka o javnoj usluzi sakupljanja komunalnog otpada  u Gradu Zagrebu,   
           primjena na području Mjesnog odbora i prijedlozi građanki i građana
Na prijedlog predsjednice spajaju se treća i četvrta točka Dnevnog reda.
Marija Krnić informira članove Vijeća o pristiglim upitima i pritužbama građana koji se uglavnom odnose na Odluku o javnoj usluzi sakupljanja komunalnog otpada u Gradu Zagrebu.
Zabrinuti su da će im spremnici pokvariti vizuru ulice, oduzeti postojeće parkinge te da nemaju dovoljni prostora za iste.
Brine ih i problem financiranja nadzemnih spremnika. Krnić objašnjava zašto podzemne spremnike financira Grad, dok nadzemne financijraju građani.
Prema ranijem dogovoru naši će se zahtjevi i dalje usmjeravati prema proširenju zone postavljanja podzemnih spremnika na tri mjesna odbora  koja nisu obuhvaćena planom.
Naglasak je i dalje na smještanju tipskih spremnika u dvorišne prostore koji imaju kolni ulaz pod uvjetom da radnici čistoće sami ulaze u dvorišta i preuzimaju otpad. 
Ad 4.  Ostalo
Sven Gale ukazuje na problem u ulici Crvenog križa. Tri ulične lampe vrlo su intenzivne i smetaju stanarima. Trebalo bi nešto poduzeti da se regulira intenzitet rasvjete.
[bookmark: _heading=h.gjdgxs]Sjednica je završila u 18:50 sati.
Zapisnik vodila Vesna Henigman 

